Yulduz Usmonova: Boshimdan o‘tganlari yuksalishimga sabab bo‘ldi

Toshkentdagi “Xalqlar do‘stligi” san’at saroyida O‘zbekiston xalq artisti Yulduz Usmonova “Men seni sevaman” deb nomlangan yangi musiqiy dasturini taqdim etmoqda. Bu haqda O‘zA xabar berdi.

10-martdan boshlangan mazkur konsertlar 24-martga qadar davom etadi. Unda ko‘plab sara va yangi qo‘shiqlar jonli ijroda muxlislarga havola etilmoqda.
— Bu konsertga ham har yilgidek puxta tayyorgarlik ko‘rildi,  — deydi Yulduz Usmonova. — Boshimdan o‘tgan murakkab jarayonlar ruhiy boyishimga, yanada yuksalishimga sabab bo‘ldi. O‘zimda kechgan shunday ruhiy o‘zgarishlar bilan oxirgi 3-4 yilda shu kabi konsertlar bo‘lyapti. Muxlislarimga oilamga, qadrdonlarimga atagan barcha tilaklarimni bildiraman: sog‘lik-salomatlik, nazari to‘qlik, nafsiga hokimlik ularga yor bo‘lsin.